Oikeusministeriö

<Vastaanottaja>	

PL 1
	
00131  HELSINKI	

Kirjeenne  OM 8/41/2008

Lausunto tiedoksiantotyöryhmän mietinnöstä 
"Tiedoksianto oikeudenkäynnissä"

Käräjäoikeus esittää kunnioittavasti lausuntonaan työryhmämietinnöstä:

Kaikki työryhmän esittämät muutokset ja lisäykset ovat käräjäoikeuden käsityksen mukaan tarpeellisia ja perusteltuja. Jos lainsäädäntöä muutetaan työryhmän esityksen mukaisesti, tiedoksiantotehtävät tulevat olennaisesti helpottumaan. 

Ehdotetun oikeudenkäymiskaaren 11 luvun 3 b §:n viimeisen momentin mukaan puhelimitse tiedoksiannettu asiakirja on lähetettävä kirjeenä tai sähköisenä viestinä vastaanottajan ilmoittamaan osoitteeseen,  paitsi jos se on erityisestä syystä ilmeisen tarpeetonta. Työryhmän mietinnössä ei ole millään tavoin otettu kantaa siihen, kuinka paljon aikaisemmin tiedoksiannettu asiakirja olisi lähetettävä kirjeenä, jos kutsu on annettu puhelimitse tiedoksi.  

Käräjäoikeuden käsityksen mukaan olisi ainakin perusteluissa tarpeellista ottaa kantaa siihen, paljonko ennen mahdollista määräpäivää    kutsu tai vastaava on lähetettävä  tiedoksi asianosaiselle, kun tiedoksianto on tapahtunut puhelimitse. 

Lausunnon laatija käräjätuomari Kalevi Julkunen.

Laamanni 		Juhani Mähönen